CELEX: 22014D0160
Language: sk
Date: 2014-09-25 00:00:00
Title: Rozhodnutie Spoločného výboru EHP č. 160/2014 z 25. septembra 2014, ktorým sa mení príloha I (Veterinárne a fytosanitárne záležitosti) k Dohode o EHP [2015/1228]

30.7.2015   
            
            
               SK
            
            
               Úradný vestník Európskej únie
            
            
               L 202/1
            
         ROZHODNUTIE SPOLOČNÉHO VÝBORU EHP
   č. 160/2014
   z 25. septembra 2014,
   ktorým sa mení príloha I (Veterinárne a fytosanitárne záležitosti) k Dohode o EHP [2015/1228]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacia smernica Komisie 2014/22/EÚ z 13. februára 2014, ktorou sa mení príloha IV k smernici Rady 2006/88/ES, pokiaľ ide o infekčnú anémiu lososov (ISA) (1), sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2013/686/EÚ z 25. novembra 2013, ktorým sa mení rozhodnutie 2009/861/ES o prechodných opatreniach podľa nariadenia Európskeho parlamentu a Rady (ES) č. 853/2004 týkajúcich sa spracovania surového mlieka, ktoré nespĺňa požiadavky, v určitých prevádzkarniach na spracovanie mlieka v Bulharsku (2), sa má začleniť do Dohody o EHP.
            
         
               (3)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení takto:
   
               1.
            
            
               V časti 3.1 bode 8a (smernica Rady 2006/88/ES), v časti 4.1 bode 5a (smernica Rady 2006/88/ES) a v časti 8.1 bode 4a (smernica Rady 2006/88/ES) sa dopĺňa táto zarážka:
               
                           „—
                        
                        
                           
                              32014 L 0022: vykonávacia smernica Komisie 2014/22/EÚ z 13. februára 2014 (Ú. v. EÚ L 44, 14.2.2014, s. 45).“
                        
                     
         
               2.
            
            
               V druhej zarážke sa dopĺňa táto zarážka (rozhodnutie Komisie 2009/861/ES) pod text „Uplatňujú sa prechodné opatrenia uvedené v týchto právnych aktoch:“ v časti 6.1 bode 17 [nariadenie Európskeho parlamentu a Rady (ES) č. 853/2004]:
               
                           „—
                        
                        
                           
                              32013 D 0686: vykonávacie rozhodnutie Komisie 2013/686/EÚ z 25. novembra 2013 (Ú. v. EÚ L 316, 27.11.2013, s. 50).“
                        
                     
         Článok 2
   Znenie vykonávacej smernice 2014/22/EÚ a vykonávacieho rozhodnutia 2013/686/EÚ v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 44, 14.2.2014, s. 45.
   
      (2)  Ú. v. EÚ L 316, 27.11.2013, s. 50.
   
      (3)  Ústavné požiadavky neboli oznámené.